LATVIJAS REPUBLIKAS MINISTRU KABINETS

2021. gada Rīkojums Nr.

Rīgā (prot.Nr. )

**Par valstij piekrītošā nekustamā īpašuma “Dalderi”, Sudas ielā 9, Mālpilī, Mālpils pagastā, Siguldas novadā nodošanu Siguldas novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1, un 43. pantu, Valsts ieņēmumu dienestam bez atlīdzības nodot Siguldas novada pašvaldības īpašumā valstij piekrītošo nekustamo īpašumu “Dalderi” (nekustamā īpašuma kadastra Nr. 8074 003 0817), kas sastāv no zemes vienības ar kadastra apzīmējumu 8074 003 0817 ar kopējo platību 1,14 ha un divām būvēm: dzīvojamās mājas ar kadastra apzīmējumu 8074 003 0817 001 un saimniecības ēkas ar kadastra apzīmējumu 8074 003 0268 009, Sudas ielā 9, Mālpilī, Mālpils pagastā, Siguldas novadā, (turpmāk– nekustamais īpašums), lai saskaņā ar likuma "Par pašvaldībām" 15.panta pirmās daļas 2., 5., 6., un 9.punktu to izmantotu pašvaldības autonomo funkciju īstenošanai – palīdzības sniegšanai iedzīvotājiem dzīvokļu jautājumu risināšanā, teritorijas labiekārtošanai un sanitārās tīrības nodrošināšanai, rūpēm par kultūru un tradicionālo kultūras vērtību saglabāšanas un tautas jaunrades attīstības sekmēšanai, veselības aprūpes pieejamības nodrošināšanai, kā arī iedzīvotāju veselīga dzīvesveida un sporta veicināšanai.

2. Siguldas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Pilnvarot Siguldas novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības īpašuma tiesību nostiprināšanai zemesgrāmatā.

4. Siguldas novada pašvaldībai, nostiprinot zemesgrāmatā īpašuma tiesības uz nekustamo īpašumu:

4.1. nekustamo īpašumu nostiprināt zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Siguldas novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Siguldas novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents                A. K. Kariņš

Vides aizsardzības un reģionālās

attīstības ministrs                      A. T. Plešs